

REPUBLIKA SLOVENIJA

**MINISTRSTVO ZA OBRAMBO**

**GENERALŠTAB SLOVENSKE VOJSKE**

vabi

**kandidate za podčastnike v poklicni sestavi Slovenske vojske in kandidate za pogodbeno rezervno sestavo (PRS),**

(m/ž)

v program

**za 41. generacijo Splošnega vojaškega izobraževanja in usposabljanja za podčastnike**

**(v nadaljevanju program 41. g. SVIUPČ)**

**Zainteresirani kandidati morajo za vključitev v program za 41. g. SVIUPČ izpolnjevati naslednje splošne in posebne pogoje:**

* ima državljanstvo Republike Slovenije, s stalnim prebivališčem v Republiki Sloveniji, brez dvojnega državljanstva;
* nima varnostnega zadržka;
* nima pravnomočne obsodbe zaradi kaznivega dejanja, ki se preganja po uradni dolžnosti, ter da nima obsodbe na nepogojno zaporno kazen v trajanju več kot tri mesece;
* je telesno in duševno sposoben za poklicno ali pogodbeno opravljanje vojaške službe;
* ima uspešno opravljen zdravstveni pregled;
* z dnem nastopa vojaške službe ne sme biti član nobene politične stranke;
* ima končano najmanj srednjo strokovno izobrazbo;
* praviloma ni starejši od 30 let.

Vojaško izobraževanje in usposabljanje kandidatov 41. generacije SVIUPČ bo predvidoma izvedeno v začetku **novembra 2025** in se bo nadaljevalo v letu 2026 s pridobivanjem znanj po vojaških specialnostih.

**S kandidatom za podčastnika bo sklenjena pogodba o zaposlitvi z osnovno (začetno) bruto plačo 1.471,50 EUR.**

Za vpis v program SVIUPČ morajo imeti zainteresirani državljani Republike Slovenije, uspešno opravljeno TVSU, Osnovno vojaško strokovno usposabljanje (OVSU) in uvrstitveni program.

Kandidati za podčastnika, ki nimajo opravljenega TVSU, se bodo napotili na TVSU generacije **JUNIJ 2025** (30. 6. 2025 do 26. 9. 2025). Nato še na OVSU in v uvrstitveni program.

Izbirni postopek za kandidate za 41. generacijo SVIUPČ bo izveden po končanem uvrstitvenem programu (novo zaposleni kandidati za PČ, kandidati PRS ter vojaki in poddestniki) in vstopnem preverjanju (desetniki).

Komisija bo v izboru upoštevala naslednje kriterije:

1. Prednost pri izboru ima kandidat, ki je dosegel boljši rezultat med izvedbo TVSU in uvrstitvenega programa.
2. Pri izboru kandidatov, ki bodo po opravljenem programu SVIUPČ razporejeni na strokovno specialistične podčastniške FD, imajo prednost kandidati z boljšimi strokovno specialističnimi kompetencami.

Kandidatom, ki ne bodo izbrani za napotitev na program SVIUPČ, se bo ponudila pogodba za poklicnega vojaka SV.

Kontaktni osebi za splošne dodatne informacije sta:

ppk. Mateja Skubic, telefon 01/471-2201, e-pošta: mateja.skubic@mors.si in

VVU XII.r. Nina Vučko, telefon 01/471-1110, e-pošta: nina.vucko@mors.si.

Kontaktna oseba za podajanje informacij o programu SVIUPČ je:

st. Zoran Leskovšek, namestnik poveljnika Šole za podčastnike, telefon 07 331 1025 in 031 382 222, e-pošta: zoran.leskovšek@mors.si.

Vloge za izvedbo kadrovskih postopkov za program za 41. g. SVIUPČ zbirajo krajevno pristojne uprave za obrambo v kateri imate prijavljeno stalno bivališče.

Elektronski naslovi za pošiljanje vlog:

**Uprava za obrambo Ljubljana: UOLJ@mors.si,**

**Uprava za obrambo Novo mesto: UONM@mors.si,**

**Uprava za obrambo Celje: UOCE@mors.si,**

**Uprava za obrambo Maribor: UOMB@mors.si,**

**Uprava za obrambo Kranj: UOKR@mors.si,**

**Uprava za obrambo Postojna: UOPO@mors.si.**

Rok oddaje vloge za kandidate brez TVSU je **30. maj 2025** in rok za oddajo vloge za kandidate, ki imajo opravljeno TVSU je **16. junij 2025**.

Vloga (obrazec) kandidatov vsebuje:

* življenjepis,
* kopijo dokazila o dokončani izobrazbi.